CELEX: 62017CA0503
Language: el
Date: 2018-10-17 00:00:00
Title: Υπόθεση C-503/17: Απόφαση του Δικαστηρίου (όγδοο τμήμα) της 17ης Οκτωβρίου 2018 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και Βόρειας Ιρλανδίας (Παράβαση κράτους μέλους — Οδηγία 95/60/ΕΚ — Φορολογική σήμανση του πετρελαίου ντήζελ και του φωτιστικού πετρελαίου — Ανεφοδιασμός των ιδιωτικών σκαφών αναψυχής)

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/15
            
         
      Απόφαση του Δικαστηρίου (όγδοο τμήμα) της 17ης Οκτωβρίου 2018 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και Βόρειας Ιρλανδίας
      (Υπόθεση C-503/17) (1)
      
      ((Παράβαση κράτους μέλους - Οδηγία 95/60/ΕΚ - Φορολογική σήμανση του πετρελαίου ντήζελ και του φωτιστικού πετρελαίου - Ανεφοδιασμός των ιδιωτικών σκαφών αναψυχής))
      (2018/C 455/22)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: F. Tomat και J. Tomkin)
      
         Καθού: Ηνωμένο Βασίλειο της Μεγάλης Βρετανίας και Βόρειας Ιρλανδίας (εκπρόσωποι: S. Brandon, επικουρούμενος από τον M. Gray, barrister)
      
         Διατακτικό
      
      Το Δικαστήριο αποφασίζει:
      
                  1)
               
               
                  Επιτρέποντας τη χρήση σημανθέντων καυσίμων για την κίνηση ιδιωτικών σκαφών αναψυχής, ακόμη και όταν το συγκεκριμένο καύσιμο δεν απαλλάσσεται του ειδικού φόρου καταναλώσεως ούτε φορολογείται με μειωμένο φορολογικό συντελεστή, το Ηνωμένο Βασίλειο της Μεγάλης Βρετανίας και Βόρειας Ιρλανδίας παρέβη τις υποχρεώσεις που υπέχει από την οδηγία 95/60/ΕΚ του Συμβουλίου, της 27ης Νοεμβρίου 1995, σχετικά με τη φορολογική σήμανση του πετρελαίου ντήζελ και του φωτιστικού πετρελαίου.
               
            
                  2)
               
               
                  Καταδικάζει το Ηνωμένο Βασίλειο της Μεγάλης Βρετανίας και Βόρειας Ιρλανδίας στα δικαστικά έξοδα.
               
            
         (1)  ΕΕ C 347 της 16.10.2017.